VZOR
VýKAZ  preddavkov na poistné na verejné zdravotné poistenie PLATITEĽA DIVIDEND v Elektronickej Podobe

opis dátového rozhrania PRE textový formát na zasielanie výkazu Platiteľom DIVIDEND

Popis dávky: Zasielanie údajov od platiteľov dividend o preddavkoch na poistné za poistencov príslušnej zdravotnej poisťovne, ktorým boli vyplatené dividendy. Jedna dávka môže pozostávať z viacerých súborov dávky umiestnených na viacerých dátových nosičoch.

Typ dávky: 	590
Odosielateľ   dávky:              	platiteľ dividend
Prijímateľ   dávky:               	zdravotná poisťovňa
Znaková   sada   a   kódovanie:       	UTF-8
Formát   prenosu   dát:             	textový   súbor
Zloženie   názvu   súboru   dávky:    	x590rrmm.nnn, kde
x označuje charakter dávky, ktorý môže byť
	N – nová (prvotný výkaz)
	O – opravná (opravný výkaz celkový)
	A – aditívna (rozdielový výkaz)
	590	označuje typ dávky
	rrmm označuje identifikáciu mesiaca, ku ktorému sa dávka vzťahuje, kde 
	rr označuje posledné dve číslice letopočtu (roku)
		mm označuje číselné označenie mesiaca (01 – Január ... 12 – December)
	nnn	je trojznakový identifikátor, určujúci poradie súboru dávky v danom mesiaci
Oddeľovacie   znaky:
Oddeľovač   položiek   riadku: 	| (vertical bar; ASCII #7C). Položky vety nemajú fixnú dĺžku. Čísla sa nedopĺňajú znakom 0 (nula) na začiatku. 
 Desatinný   oddeľovač:            	čiarka
 Formát   vety   dávky:              	polozka_1|polozka_2|...|polozka_N|   (oddeľovač   je                                potrebné   uviesť   aj   na   konci   každého   riadku)
Každá veta je na novom riadku dávky.

Obsah dávky:
Identifikácia dávky

Položka č.	Popis položky	Povinná	Dátový typ	Dĺžka	
1.	Charakter dávky	P	CHAR	1	
2.	Typ dávky	P	INT	3	
3.	IČO platiteľa 	P	CHAR	8-10	
4.	Číslo platiteľa	P	CHAR	10	
5.	Kód zdravotnej poisťovne	P	CHAR	4	
6.	Dátum odoslania dávky	P	DATE	RRRRMMDD	
7.	Číslo dávky	P	INT	6	
8.	Počet viet tela dávky	P	INT	6	
9.	Počet médií		INT	3	
10.	Poradové číslo média		INT	3	
Vysvetlivky skratiek:
P = povinná položka
Dátový typ:		CHAR	– alfanumerický reťazec
			INT 	– celé číslo
			DATE 	– dátumový údaj v zadanom tvare

Vysvetlivky k jednotlivým položkám časti A:
Položka 1 – 	Uvádza sa charakter dávky, N – nová (prvotný výkaz) dávka, O – opravná dávka (v plnom rozsahu nahrádza novú dávku), A – aditívna (rozdielová) dávka (dopĺňa novú dávku alebo opravnú dávku) v tejto môže byť vykázaný len poistenec príslušnej zdravotnej poisťovne.
Položka 2 – 	Uvádza sa typ dávky, pre túto dávku je to nemenná hodnota 590.
Položka 3 – 	Uvádza sa IČO, ak má IČO menej ako osem znakov, dopĺňa sa len vpredu (na začiatku) nulami tak, aby malo osem znakov. 
Položka 4 – 	Uvádza sa číslo pridelené zdravotnou poisťovňou (variabilný symbol). Ak platiteľ nemá pridelený variabilný symbol, platba sa označí jeho identifikačným číslom (IČO) doplneným dvomi nulami sprava.
Položka 5 – 	Uvádza sa štvormiestny kód zdravotnej poisťovne. Na prvé dve miesta sa uvádza číselný kód zdravotnej poisťovne, na druhé dve miesta sa uvádza číselný kód pobočky (ak zdravotná poisťovňa pobočku nemá, uvedú sa dve nuly).
Položka 6 –	Uvádza sa dátum odoslania dávky v tvare RRRRMMDD, kde RRRR označuje príslušný rok, MM označuje príslušný mesiac a DD označuje príslušný deň.
Položka 7 – 	Uvádza sa sa poradové číslo dávky v danom roku.
Položka 8 –  	Uvádza sa počet poistencov v tele dávky (t. j. v prílohe).
Položka 9 – 	Uvádza sa počet médií, na ktorých je dávka doručená.
Položka 10 – 	Uvádza sa poradové číslo média (1,2,3,...).

Záhlavie dávky
Záhlavie obsahuje dve vety. Záhlavie dávky sa uvádza na každom médiu dávky.

1.	veta záhlavia dávky
Položka	Popis položky	Povinná	Dátový typ	Maximálna dĺžka	
1.	Obdobie	P	INT	6	
2.	Názov platiteľa	P	CHAR	80	
3.	IČO platiteľa 	P	CHAR	8-10	
4.	Číslo platiteľa	P	CHAR	10	
5. 	Adresa sídla – obec	P	CHAR 	1-25	
6. 	Adresa sídla – súpisné číslo		CHAR	1-8	
7.	Adresa sídla – ulica 	P	CHAR	1-35	
8.	Adresa sídla – PSČ	P	CHAR	4-10	
9.	Adresa sídla – štát	P	CHAR	2-2	
10.	DIČ		CHAR	12	
11.	Telefón		CHAR	13	
12.	Fax		CHAR	13	
13.	E-mail		CHAR	75	
14.	Kód banky platiteľa		CHAR	4	
15.	Predčíslie bankového účtu		CHAR	6	
16.	Číslo bankového účtu		INT	10	
17	IBAN	P	CHAR	5-34	
Vysvetlivky skratiek:
P = povinná položka
Dátový typ:		CHAR	– alfanumerický reťazec
			INT 	– celé číslo

Vysvetlivky k jednotlivým položkám časti A:
Položka 1 – 	Uvádza sa obdobie, v ktorom boli vyplatené dividendy v tvare  RRRRMM, kde RRRR označuje príslušný rok, MM označuje príslušný mesiac.
Položka 2 – 	Uvádza sa názov platiteľa poistného (názov právnickej osoby).
Položka 3 – 	Uvádza sa IČO, ak má IČO menej ako osem znakov, dopĺňa sa len vpredu (na začiatku) nulami tak, aby malo osem znakov.
Položka 4 –  	Uvádza sa číslo pridelené zdravotnou poisťovňou (variabilný symbol). Ak platiteľ nemá pridelený variabilný symbol, platba sa označí jeho identifikačným číslom (IČO) doplneným dvomi nulami sprava.
Položka 5 – 	Uvádza sa adresa sídla – obec.
Položka 6 –   	Uvádza sa adresa sídla – súpisné číslo.
Položka 7 –  	Uvádza sa adresa sídla – ulica.
Položka 8 – 	Uvádza sa adresa sídla – PSČ.
Položka 9 –  	Uvádza sa adresa sídla – štát, prvky sa vypĺňajú v súlade s číselníkom Štatistického úradu Slovenskej republiky č. 0086 Krajiny OSN, ktoré sú založené na ISO 3166–1.
Položka 10 –  	Uvádza sa daňové identifikačné číslo.
Položka 11 – 	Uvádza sa telefónne číslo platiteľa v tvare +421XXXXXXXXX.
Položka 12 – 	Uvádza sa faxové číslo platiteľa v tvare +421XXXXXXXXX.
Položka 13 –   	Uvádza sa emailová adresa platiteľa.
Položka 14 –  	Uvádza sa kód banky platiteľa.
Položka 15 – 	Uvádza sa predčíslie bankového účtu. Predčíslie účtu sa uvádza ako číslo v súlade s opatrením Národnej banky Slovenska č. 7/2003, ktorým sa ustanovuje štruktúra bankového spojenia na účely tuzemských prevodov, štruktúra medzinárodného bankového čísla účtu na účely cezhraničných prevodov a podrobnosti o vydávaní prevodníka identifikačných kódov (oznámenie č. 605/2003 Z.z.) (ďalej len „opatrenie Národnej banky Slovenska č. 7/2003“).
Položka 16 – 	Uvádza sa číslo bankového účtu. Číslo účtu sa uvádza ako číslo v súlade s opatrením Národnej banky Slovenska č. 7/2003.
Položka 17 –	Uvádza sa IBAN v súlade s nariadením Európskeho parlamentu a Rady (EÚ) č. 260/2012 zo 14. marca 2012, ktorým sa ustanovujú technické a obchodné požiadavky na úhrady a inkasá v eurách a ktorým sa mení a dopĺňa nariadenie (ES) č. 924/2009

2. veta záhlavia dávky 
Položka	Popis položky	Povinná	Dátový typ	Maximálna dĺžka	
1.	Celkový počet poistencov poistených v príslušnej zdravotnej poisťovni, ktorým boli vyplatené dividendy	P	INT	7	
2.	Celková suma vyplatených dividend za všetkých poistencov	P	DEC	12, 2	
3.	Celková suma vymeriavacieho základu podľa § 13 ods. 6 zákona	P	DEC	12, 2	
4. 	Sadzba preddavkov	P	DEC	4,2	
5. 	Celková suma preddavkov za všetkých poistencov	P	DEC	12,2	
6. 	Dátum vyplatenia dividend	P	DATE	RRRRMMDD	
Vysvetlivky skratiek:
P = povinná položka
Dátový typ:		
			INT 	– celé číslo
DEC   – desatinné číslo, dĺžka je vyjadrená v tvare x, y, pričom x značí počet platných číslic pred aj za desatinnou čiarkou spolu a y označuje počet platných číslic za desatinnou čiarkou. Ako oddeľovač v desatinných číslach sa používa čiarka.
DATE 	– dátumový údaj v ustanovenom tvare

Vysvetlivky k jednotlivým položkám časti A:
Položka 1 – 	Uvádza sa celkový počet poistencov prihlásených v  príslušnej  zdravotnej poisťovni, ktorým boli vyplatené dividendy.
Položka 2  – 	Uvádza sa celková  suma vyplatených príjmov z dividend  za poistencov, za ktorých je vypočítaný preddavok.
Položka 3 –      Uvádza sa vymeriavací základ podľa  § 13 ods. 6 zákona. 
Položka 4 –	Uvádza sa sadzba preddavkov za poistenca, ktorému boli vyplatené dividendy vo výške 14%.
Položka 5 –	Uvádza sa celková suma preddavkov za všetkých poistencov.
Položka 6 –	Uvádza sa skutočný dátum vyplatenia dividend v tvare RRRRMMDD, kde RRRR označuje príslušný rok, MM označuje príslušný mesiac a DD označuje príslušný deň. Splatnosť preddavku je do ôsmeho dňa po uplynutí kalendárneho mesiaca, v ktorom boli vyplatené dividendy podľa § 17 ods. 4 zákona. 
Veta tela dávky 
Položka	Popis položky	Povinná	Dátový typ	Maximálna dĺžka	
1.	Poradové číslo	P	INT	6	
2.	Rodné číslo poistenca	P	INT	10	
3.	Suma vyplatených dividend	P	DEC	12,2	
4.	Vymeriavací základ	P	DEC	12,2	
5.	Preddavok na poistné	P	DEC	12,2	
Vysvetlivky skratiek:
P = povinná položka
Dátový typ:		INT 	– celé číslo
	DEC   – desatinné číslo, dĺžka je vyjadrená v tvare x, y, pričom x značí počet platných číslic pred aj za desatinnou čiarkou spolu a y označuje počet platných číslic za desatinnou čiarkou. Ako oddeľovač v desatinných číslach sa používa čiarka.	

Vysvetlivky k jednotlivým položkám časti A:
Položka 1 – 	Uvádza sa poradové číslo riadku.
Položka 2 – 	Uvádza sa deväťmiestne alebo desaťmiestne rodné číslo poistenca bez lomky.
Položka 3 – 	Uvádza sa suma vyplatených dividend.
Položka 4 –    	Uvádza sa vymeriavací základ preddavku na poistné podľa § 13 ods. 6 zákona.
Položka 5 –  	Uvádza sa suma preddavku na poistné.